**Soarele iar s-a topit**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bate vântul norii fug

Sus pe cerul cel albastru

Eu cu ochii îi ajung

Și cu gândul meu măiastru

Soarele după un nor

Acum iată se ascunde

Curând însă zâmbitor

Iar privirea ne-o pătrunde

Stropi de vară se depun

Pe obrajii dați în floare

Eu cu grijă îmi adun

Cuvintele din plimbare

Soarele iar s-a topit

Nu mai este nicăieri

Pe când norii au pornit

Toți în veșnice umblări

Cât de scumpe iată-s toate

Soarele norii și vântul

Cu viața care poate

Să inunde-ntreg pământul

Doamne cât îți mulțumim

De lucrarea Ta măreață

Prin care și noi trăim

Și avem parte de viață

Tată noi te lăudăm

Dumnezeule Prea Sfânt

Și viața noastră-ți dăm

Prin Isus al Tău Cuvânt

24 mai 2017 balcon cluj